ΑΡ. ΠΡ. 85 Ηράκλειο 31-10-2017

***ΠΡΟΚΗΡΥΞΗ***

***4ου ΠΑΓΚΡΗΤΙΟΥ ΠΡΩΤΑΘΛΗΜΑΤΟΣ ΤΕΝΙΣ 2017***

***«ΠΟΡΤΟΚΑΛΙ ΓΗΠΕΔΟΥ»***

***11 (12) ΝΟΕΜΒΡΙΟΥ 2017***

**ΑΝΟΙΚΤΗΣ ΣΥΜΜΕΤΟΧΗΣ ΓΙΑ ΑΓΟΡΙΑ ΚΑΙ ΚΟΡΙΤΣΙΑ 8, 9 ΚΑΙ 10 ΕΤΩΝ**

**(ΓΕΝΝΗΜΕΝΑ 2007 – 2008 – 2009)**

Η Ζ΄ Έ.Φ.Σ.Α.Κ. αναθέτει στον Ο.Α. ΡΕΘΥΜΝΟΥ τη διοργάνωση του 4ου Παγκρήτιου πρωταθλήματος τένις πορτοκαλί γηπέδου 2017 ανοικτής συμμετοχής για αγόρια και κορίτσια 8, 9 και 10 ετών (γεννημένα 2009, 2008 και 2007). Οι αγώνες θα διεξαχθούν το Σάββατο 11 Νοεμβρίου 2017 στις εγκαταστάσεις του Ο.Α. ΡΕΘΥΜΝΟΥ (Δημοτικό Αθλητικό Κέντρο Γάλου τηλ.28310-53070) σε 4 ειδικά διαμορφωμένα πορτοκαλί γήπεδα επιφάνειας green set. Δικαίωμα συμμετοχής έχουν όλοι οι αθλητές και οι αθλήτριες αυτών των ηλικιών.

**Σε περίπτωση μεγάλης συμμετοχής οι αγώνες θα διεξαχθούν και την Κυριακή 12 Νοεμβρίου 2017**.

**ΩΡΑ ΕΓΓΡΑΦΗΣ ΑΘΛΗΤΩΝ / ΑΘΛΗΤΡΙΩΝ ΑΤΟΜΙΚΑ ΑΠΟ ΚΑΘΕ ΠΑΙΔΙ:**

**ΣΑΒΒΑΤΟ 30/09/2017**

* ΑΓΟΡΙΑ 9.00 – 9.30
* ΚΟΡΙΤΣΙΑ 11.30 – 12.00

**Οι ώρες εγγραφής ενδέχεται να αλλάξουν ανάλογα με τις δηλώσεις συμμετοχής**

**ΔΗΛΩΣΕΙΣ ΣΥΜΜΕΤΟΧΗΣ:**

 Οι δηλώσεις συμμετοχής μπορούν να σταλούν ως την **Τρίτη 07/11/2017 και ώρα 20.00**. Στην δήλωση συμμετοχής πρέπει να αναφέρεται το ονοματεπώνυμο του αθλητή / αθλήτριας και η ημερομηνία γέννησης. Η δήλωση πρέπει να γίνει συμπληρώνοντας την σχετική φόρμα και στέλνοντας την στο e-mail της Ζ΄ Ένωσης info@zenositennis.gr

**ΥΠΕΥΘΥΝΟΣ ΑΓΩΝΩΝ:** Ορίζεται ο κ. Τσαγλιώτης Μανόλης (6932787524)

**ΕΠΙΔΙΑΙΤΗΤΗΣ ΑΓΩΝΩΝ:** Ορίζεται ο κ. Γαλερός Τάκης (6947814875)

**ΕΠΙΒΛΕΠΟΝΤΕΣ ΑΓΩΝΩΝ:** Ορίζονται οι Γάλλος Σπύρος, Σκούρας Χάρης, Γκόλτσιος Βασίλης

**ΙΑΤΡΙΚΗ ΚΑΛΥΨΗ:** θα ανακοινωθεί

**ΥΠΟΧΡΕΩΣΕΙΣ ΑΘΛΗΤΩΝ ΑΘΛΗΤΡΙΩΝ:**

Ιατρική βεβαίωση με ισχύ 1 έτους, τήρηση κώδικα συμπεριφοράς και παράβολο συμμετοχής 7 €.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:**

**ΟΜΑΔΙΚΟΙ ΑΓΩΝΕΣ ΑΓΟΡΙΑ-ΚΟΡΙΤΣΙΑ**

**ΜΟΝΑ & ΔΙΠΛΑ DAVIS CUP & FEDERATION CUP**

**Μονά - Διπλά:**

**Γήπεδα – Μπάλες:** Τα μονά παίζονται στις διαστάσεις του πορτοκαλί γηπέδου (18μ. x 6,5μ. – 80εκ. το φιλέ) με «πορτοκαλί μπάλες» (50% χαμηλότερης πίεσης). Τα διπλά παίζονται στις διαστάσεις του «διευρυμένου» πορτοκαλί γηπέδου (18μ. x **8,23μ.** – 80εκ. ύψος φιλέ).

**Μορφή αγώνων:** Δύο (2) ξεχωριστές κατηγορίες αγόρια (Davis Cup) & κορίτσια (Federation Cup) με το σύστημα round robin (όλοι με όλους στο γκρουπ). Κάθε σύλλογος συμμετέχει με όσες ομάδες επιθυμεί. Οι ομάδες μπορούν να αποτελούνται από **2** **έως 4** αθλητές. Όλες οι ομάδες πρέπει από πριν να έχουν ετοιμάσει 1 σημαία 50 εκ. x 70 εκ. της χώρας την οποία εκπροσωπούν. Για να μην υπάρξει μπέρδεμα με διπλές χώρες, σε κάθε σύλλογο με την προκήρυξη των αγώνων θα δοθούν 5 ή και παραπάνω επιλογές για κάθε κατηγορία.

**Τρόπος διεξαγωγής:** Οι ομάδες θα χωριστούν σε 4 γκρουπ (ή και παραπάνω) των 3–4 ομάδων με τέτοια κλήρωση ώστε να αποφευχθεί να συναντηθούν στο ίδιο γκρουπ ομάδες από τον ίδιο σύλλογο εκτός και αν κάποιος σύλλογος διαθέτει πολλές ομάδες και δεν γίνεται διαφορετικά. Κάθε συνάντηση θα περιλαμβάνει 2 μονά και 1 διπλό και νικήτρια θα είναι η ομάδα που θα κατακτά τις περισσότερες νίκες. Η σειρά των αγώνων θα είναι 1ο μονό, διπλό, 2ο μονό. Ο προπονητής επιλέγει ποιος αθλητής θα παίξει το 1ο μονό, ποιοι το διπλό και ποιος το 2ο μονό, και η σειρά μπορεί να αλλάζει σε κάθε συνάντηση. **Σε κάθε συνάντηση θα πρέπει να αγωνισθούν όλοι οι αθλητές της ομάδας.** Την 1η θέση σε κάθε γκρουπ καταλαμβάνουν οι ομάδες που θα πετύχουν τις περισσότερες νίκες. Σε περίπτωση διπλής ισοβαθμίας στο γκρουπ προηγείται η ομάδα που έχει κερδίσει τη μεταξύ τους συνάντηση. Σε περίπτωση τριπλής ή παραπάνω ισοβαθμίας στο γκρουπ όλες οι ομάδες καταλαμβάνουν την ίδια θέση.

**Αγώνες**: **Όλοι οι αγώνες ολοκληρώνονται στο 1 μίνι σετ των 4 game με tie-break των 7 πόντων στο 4/4. Στα διπλά ισχύει ο κανονισμός χωρίς πλεονέκτημα (No Ad score), σε περίπτωση ισοπαλίας (40-40) η ομάδα που υποδέχεται επιλέγει σε ποια μεριά θα γίνει το σερβίς (Ad court ή Deuce court) και όποια ομάδα κερδίσει τον πόντο κερδίζει και το game.** Η καθοδήγηση των παικτών (coaching) επιτρέπεται **μόνο κατά τις αλλαγές γηπέδων** και όχι ανάμεσα στους πόντους.

**Ομάδες – Σημαίες :** Κάθε σύλλογος μπορεί να επιλέξει ομάδα από τις προτεινόμενες έτσι ώστε να μην υπάρχουν διπλές δηλώσεις. Αν κάποιος σύλλογος δηλώσει πάνω από 5 ομάδες θα πρέπει να ζητήσει από την Ένωση για επιπλέον επιλογές. Επίσης αν υπάρχει σύλλογος που θα δηλώσει αθλητές/αθλήτριες και δεν αναφέρετε στον παρακάτω πίνακα θα πρέπει μετά την λήξη των δηλώσεων συμμετοχής να επικοινωνήσει με την Ένωση για την χώρα επιλογής.

|  |  |  |  |  |  |  |  |
| --- | --- | --- | --- | --- | --- | --- | --- |
| **Ο.Α.ΣΟΥΔΑΣ** | **ΗΡΑΚΛΕΙΟ Ο.Α.Α.** | **Ο.Α. ΡΕΘΥΜΝΟΥ** | **Ο.Α. ΣΗΤΕΙΑΣ** | **ΛΑΤΩ ΑΓ. ΝΙΚΟΛΑΟΥ** | **ΦΙΛΙΑ Τ.Κ.** | **Ο.Α. ΧΑΝΙΩΝ** | **Γ.Σ. ΛΥΒΙΚΟΣ** |
| ΕΛΛΑΔΑ | ΕΛΒΕΤΙΑ | ΤΣΕΧΙΑ | ΚΙΝΑ | ΑΓΓΛΙΑ | ΙΣΠΑΝΙΑ | ΓΑΛΛΙΑ | ΑΜΕΡΙΚΗ |
| ΣΕΡΒΙΑ | ΚΡΟΑΤΙΑ | ΒΟΥΛΓΑΡΙΑ | ΠΟΡΤΟΓΑΛΙΑ | ΝΟΤΙΑ ΑΦΡΙΚΗ | ΛΙΘΟΥΑΝΙΑ | ΚΟΥΒΑ | ΒΕΛΓΙΟ |
| ΙΤΑΛΙΑ | ΣΟΥΗΔΙΑ | ΟΛΛΑΝΔΙΑ | ΝΙΓΗΡΙΑ | ΙΝΔΙΑ | ΠΑΡΑΓΟΥΑΗ | ΑΡΓΕΝΤΙΝΗ | ΛΟΥΞΕΜΒΟΥΡΓΟ |
| ΙΡΛΑΝΔΙΑ | ΟΥΚΡΑΝΙΑ | ΠΟΛΩΝΙΑ | ΒΟΣΝΙΑ | ΓΕΡΜΑΝΙΑ | ΣΛΟΒΑΚΙΑ | ΙΑΠΩΝΙΑ | ΛΕΤΟΝΙΑ |
| ΚΟΣΤΑ ΡΙΚΑ | ΟΥΡΟΥΓΟΥΑΗ | ΚΥΠΡΟΣ | ΡΩΣΙΑ | ΑΥΣΤΡΙΑ | ΜΑΡΟΚΟ | ΡΟΥΜΑΝΙΑ | ΛΕΥΚΟΡΩΣΙΑ |

**ΕΝΗΜΕΡΩΣΗ – ΠΛΗΡΟΦΟΡΙΕΣ:**

 Για ότι αφορά το 4ο Παγκρήτιο πρωτάθλημα τένις Πορτοκαλί Γηπέδου 2017 μπορείτε να επικοινωνείτε στο τηλέφωνο της Ζ΄ Ένωσης 2810 223040 ή στον Επιδιαιτητή των αγώνων.

Με εκτίμηση

 Ο ΠΡΟΕΔΡΟΣ Ο Γ.ΓΡΑΜΜΑΤΕΑΣ

 Ιωάννης Σπυριδάκης Παντελής Σταυρουλάκης